text: Sprogbarriere brydes med sport
  08 september 2016 kl. 12.22
  950 danske og tyske skoleelever deltager i en fælles idrætsdag, der skal få de unge på tværs af grænsen til at lære hinanden bedre at kende.
  Der er både dansk skovaktivitet og tysk geländespiel på programmet, når de mange skoleelever fra begge sider af grænsen torsdag mødes i Aabenraa.
  På blandede hold skal skoleeleverne fra 6. årgang dyste i en lang række discipliner, hvor de i fællesskab skal hjælpe hinanden på trods af sprogbarrieren.
  -Eleverne de ser, at der ikke er de store forskelle, og så har det simpelthen en god dag og er ikke bange for at tage til henholdsvis Danmark eller Tyskland, siger Peter Hansen kontorleder ved Region Sønderjylland-Schleswig til TV SYD.
  Det er Region Sønderjylland-Schleswig, der står bag den 15. dansk-tyske skoleidrætsdag, som også bliver bakket op af både Ecco Sko og Fabrikant Mads Clausens Fond.
  
  